[image: image1.png]



REPUBLIKA HRVATSKA

VUKOVARSKO-SRIJEMSKA ŽUPANIJA

OPĆINA STARI JANKOVCI

Općinski načelnik

KLASA: 026-04/15-62/01
URBROJ: 2188/10-02-15-10
Stari Jankovci,  3. kolovoz 2015. godina
                                                                                                       OPĆINSKOM VIJEĆU 

                                                                                                   OPĆINE STARI JANKOVCI
PREDMET: Prijedlog Odluke o načinu pružanja javnih usluga prikupljanja miješanog  i biorazgradivog komunalnog otpada te odvojenog prikupljanja  otpadnog papira, metala, stakla i plastike te krupnog (glomaznog) komunalnog otpada na području Općine Stari Jankovci
    Sukladno članku 35.  Zakona o lokalnoj i područnoj ( regionalnoj ) samoupravi (« Narodne novine « broj 33/01, 60/01- vjerodostojno tumačenje , 129/05, 109/07, 125/08, 36 /09, 150/11, 144/12 i 19/13 – pročišćeni tekst) i članku 47. Statuta Općine Stari Jankovci („Službeni vjesnik Vukovarsko – srijemske županije“ broj 5/13) dostavlja se Prijedlog  Odluke o načinu pružanja javnih usluga prikupljanja miješanog i biorazgradivog komunalnog otpada te odvojenog prikupljanja  otpadnog papira, metala, stakla i plastike te krupnog (glomaznog) komunalnog otpada na području Općine Stari Jankovci
Za savjetovanje sa zainteresiranom javnošću kao i Općinskom vijeću Općine Stari Jankovci predstavlja se ovaj prijedlog Odluke -  na način da isti razmotri, predlaže izmjene i dopune, te potom i prihvati na svojoj prvoj redovnoj   sjednici.

                                                                          OPĆINSKI NAČELNIK                                                                                  Dragan Sudarević, ing.el.
Prilog: Prijedlog općeg akta 

Na temelju članka 35.  Zakona o lokalnoj i područnoj ( regionalnoj ) samoupravi       (« Narodne novine « broj 33/01, 60/01- vjerodostojno tumačenje , 129/05, 109/07, 125/08, 36 /09, 150/11, 144/12 i 19/13 – pročišćeni tekst) i članka 30. stavka 1. točke 1.  i članka 31. stavka 7. Zakona o održivom  gospodarenju otpadom („Narodne novine“ br. 94/13 ), te članka 32. Statuta Općine Stari Jankovci („Službeni vjesnik“ Vukovarsko – srijemske županije broj 5/13), Općinsko vijeće Općine Stari Jankovci na svojoj   …. sjednici održanoj dana       …………….2015. godine donosi:
O D L U K U

o načinu pružanja javnih usluga prikupljanja 
miješanog  i biorazgradivog komunalnog otpada te odvojenog prikupljanja  otpadnog papira, metala, stakla i plastike kao i krupnog (glomaznog) komunalnog otpada

na području Općine Stari Jankovci
I. OPĆE ODREDBE

Članak 1.
Ovom  se Odlukom utvrđuje način pružanja javne usluge prikupljanja miješanog komunalnog otpada i biorazgradivog komunalnog otpada kao i odvojenog prikupljanja otpadnog papira, metala, stakla, plastike i krupnog (glomaznog) otpada na području Općine Stari Jankovci.
„Miješani komunalni otpad“ je otpad  iz kućanstava i otpad iz trgovina, industrije i ustanova koji je po svojstvima i sastavu sličan otpadu iz kućanstava, iz kojeg posebnim postupkom nisu  izdvojeni pojedini materijali kao što su:  papir, staklo i dr. te je u Katalogu otpada označen  kao 20 03 01.

„Biorazgradivi komunalni otpad“ je otpad nastao u kućanstvu i otpad koji je po prirodi i sastavu sličan otpadu iz kućanstava osim proizvodnog otpada iz poljoprivrede i šumarstva, a koji po svom sastavu sadrži biorazgradivi otpad. 

„Krupni (glomazni) komunalni otpad je predmet ili tvar koju je radi zapremine  i/ili mase neprikladno prikupljati u sklopu usluge prikupljanja miješanog otpada  i određen je  naputkom kojeg propisuje ministar. 
„Odvojeno sakupljanje otpada“ je  sakupljanje otpada na način da se otpad odvaja prema njegovoj vrsti i svojstvima kako bi se olakšala obrada  i sačuvala vrijedna svojstva otpada.    

Članak 2.

Općinsko vijeće Općine Stari Jankovci donosi Odluku o načinu pružanja javnih usluga prikupljanja miješanog i biorazgradivog komunalnog otpada te odvojenog prikupljanja  otpadnog papira, metala, stakla i plastike kao i krupnog (glomaznog) komunalnog otpada na području Općine Stari Jankovci koja sadrži: 
1. kriterij  obračuna količine otpada,
2. standardne veličine  i bitna svojstva spremnika za sakupljanje otpada,
3. najmanju učestalost odvoza otpada na području Općine,
4. obračunska razdoblja kroz kalendarsku godinu,
5. područje pružanja javne usluge,
6. opće uvjete korištenja komunalne usluge,
7. obveze propisane Uredbom Vlade RH, 
8. nadzor nad provođenjem ove Odluke i ostale odredbe.
Članak 3.

          Javna usluga prikupljanja miješanog i biorazgradivog komunalnog otpada podrazumijeva  prikupljanje tog otpada  na određenom području pružanja usluga putem spremnika od pojedinih korisnika i prijevoz tog otpada do ovlaštene osobe za obradu tog otpada.
Članak 4.
       Javnu uslugu iz članka 1. stavka 1. ove Odluke pružati će  Trgovačko društvo „Eko Jankovci“ d.o.o. za komunalne djelatnosti iz Starih Jankovaca, Dr. F. Tuđmana 13, nakon dobivanja suglasnosti za obavljanje ove djelatnosti, kao Davatelj javnih usluga prikupljanja otpada, sukladno posebnoj Odluci o dodjeli obavljanja usluge prikupljanja miješanog komunalnog otpada i biorazgradivog komunalnog otpada na području Općine Stari Jankovci.  
Članak 5.

 Javna usluga prikupljanja otpada iz članka 1. stavka 1. ove Odluke smatra se  uslugom od
općeg interesa.
Članak 6.
Korisnik javne usluge dužan je:

1. koristiti javne usluge na način  sukladan Zakonu o održivom gospodarenju otpadom, propisima donesenim na temelju tog Zakona te općim aktima koje je Općina Stari Jankovci donijela temelju  istih,
2. predavati problematični otpad odvojeno od miješanog komunalnog otpada, papira, plastike, tekstila i biorazgradivog komunalnog otpada,
3. snositi troškove gospodarenja komunalnim  otpadom  razmjerno količini otpada kojeg je predao Davatelju konkretne usluge.

      Članak7.
Davatelj usluge dužan je Korisniku obračunavati cijenu javne usluge koju utvrđuje svojim Cjenikom, a po ishođenom odobrenju Općinskog vijeća Općine Stari Jankovci. 
    Općinski načelnik Općine Stari Jankovci dužan je očitovati se po zahtjevu Davatelja usluge o promijeni cijena u roku od 15 dana od dana podnošenja zahtjeva, a sve sukladno važećim pravnim propisima.
    
Općina  dužna je u roku od 3 dana od dana davanja suglasnosti iz prethodnog stavka ovog članka obavijestiti nadležna tijela /Državni inspektorat, Agenciju i Upravni odjel  za gospodarstvo i komunalne poslove Vukovarsko - srijemske županije/  o konkretnoj promjeni cijene  usluge.   

  II. KRITERIJ OBRAČUNA KOLIČINE OTPADA
Članak 8.

      Kriterij obračuna količine otpada na području Općine Stari Jankovci određen je Zaključkom o utvrđivanju kriterija  za obračun troškova gospodarenja komunalnim otpadom i o davanju prethodne suglasnosti na cijene skupljanja, odvoza i odlaganja komunalnog otpada KLASA: 026-04/09-20/03; URBROJ: 2188/10-02-09-05, od 28.12.2009., koja je u vrijeme donošenja ove Odluke na snazi.
      Sukladno članku 12. ove Odluke, po donošenju Uredbe Vlade RH uskladit će se utvrđeno stavkom 1. ovog članka na način  što će Općinsko vijeće članak 8. ove Odluke izmijeniti i   dopuniti.   
III. STANDARDNE VELIČINE I BITNA SVOJSTVA 

SPREMNIKA ZA PRIKUPLJANJE OTPADA
Članak 9.
Standardni dopušteni spremnici za sakupljanje miješanog i biorazgradivog otpada na cjelokupnom području Općine Stari Jankovci su:

- spremnik volumena 60 litara – ZA SAMCE
- spremnik volumena 120 litara – DO ČETIRI ČLANA U ZAJEDNIČKOM KUĆANSTVU
- spremnik volumena 240 litara – ZA PET I VIŠE ČLANOVA U ZAJEDNIČKOM KUĆANSTVU 
- komposteri  325 litara

      Spremnici za sakupljanje miješanog komunalnog otpada i biorazgradivog komunalnog otpada – komposta i papira - na cjelokupnom području Općine Stari Jankovci  su izgrađeni od plastične mase, zelene i  su boje, a spremnici za papir su plave boje, dok su komposteri crni.

IV.NAJMANJA UČESTALOST ODVOZA OTPADA 
     NA PODRUČJU OPĆINE
Članak 10.
 „Eko Jankovci“ d.o.o.  će po početku obavljanja prikupljanje otpada na području Općine Stari Jankovci isto obavljati po sistemu „ od vrata do vrata“. Svako kućanstvo  ( rezidenti i nerezidentni) , obrtnici i pravne osobe  zadužene su za posude  sukladno veličini  njihovog objekta ili objekta kojeg koriste. 
Otpad se prikuplja putem naprijed navedenih spremnika od pojedinih Korisnika na mjestu nastanka.
Prijevoz se obavlja specijalnim komunalnim vozilom za otpad i odlaže se na deponij Petrovačku dolu.
Učestalost odvoza otpada na području Općine Stari Jankovci – kako slijedi: 
1. Tri puta mjesečno skupljati, odvoziti i odlagati miješani komunalni otpad u dobivenim kantama predviđenim za tu namjenu,

2. Jednom mjesečno skupljati, odvoziti i odlagati papir u dobivenim kantama za tu namjenu, 

3. Građani su dužni razvrstavati bio otpad od komunalnog, stoga u dobivenim komposterima dužni su odlagati bio otpad, ali nisu obvezni isti dovoziti na reciklažno dvorište, nego im je omogućeno da isti otpad samostalno oporabe, a iznimno, po pozivu  mogu zatražiti odvoz istog.

Na dane prikupljanja  otpada,  posude  se od 07,00 sati  ujutro imaju iznijeti  pred objekt ili do najbližeg mjesta  gdje može doći  komunalno vozilo.

Obrtnicima i  pravnim osobama  otpad se prikuplja  jednom tjedno ili prema potrebi po pozivu.
IV. OBRAČUNSKA RAZDOBLJA KROZ KALENDARSKU GODINU 

Članak 11.
     Utvrđuje se dvanaest obračunskih razdoblja  kroz svaku  kalendarsku godinu, odnosno obračunsko razdoblje se utvrđuje na razini jednog mjeseca.
V. PODRUČJE PRUŽANJA USLUGE

Članak 12.
Područje pružanja usluge iz članka 1. stavka 1. ove Odluke je cjelokupno područje Općine

Stari Jankovci – naselja Stari Jankovci, Novi Jankovci, Srijemske Laze, Slakovci i Orolik.
VI. OPĆI UVJETI KORIŠTENJA  KOMUNALNE USLUGE
Članak 13.
     a) Opći uvjeti 
     Davatelj javne usluge prikupljanja i odvoza miješanog komunalnog otpada i biorazgradivog otpada na području Općine Stari Jankovci s Korisnicima svoje usluge međusobne odnose uređuju Ugovorom.
     U smislu Općih uvjeta koriste se slijedeći izrazi:: 
      1. Davatelj usluge prikupljanja miješanog komunalnog otpada i biorazgradivog otpada na području Općine Stari Jankovci, odmah po ishođenju odobrenja za rad je trgovačko društvo „Eko Jankovci“ d.o.o. Stari Jankovci.

      2. Korisnik javne usluge prikupljanja miješanog komunalnog otpada i biorazgradivog otpada je vlasnik i/ili korisnik nekretnine odnosno vlasnik i/ili korisnik posebnog dijela nekretnine, odnosno posebnog dijela nekretnine kada je obvezu plaćanja ugovorom prenio na  korisnika i o tome obavijestio Davatelja usluge.
Više korisnika mogu na zahtjev, sukladno međusobnom  sporazumu, zajednički nastupati prema davatelju usluge.
     3. Javna usluga prikupljanja miješanog komunalnog otpada i biorazgradivog otpada je

prikupljanje tog otpada na određenom području pružanja usluge putem spremnika od  pojedinih korisnika i prijevoz tog otpada do ovlaštene osobe  za obradu tog otpada.

     4. Miješani komunalni otpad“ je otpad  iz kućanstava  i otpad iz trgovina, industrije i ustanova koji je po svojstvima i sastavu sličan  otpadu iz kućanstava, iz kojeg posebnim postupkom nisu  izdvojeni pojedini materijali kao što su:  papir, staklo i dr te je u Katalogu otpada označen  kao 20 03 01.

     5. Biorazgradivi komunalni otpad“ je otpad nastao u kućanstvu i otpad koji je po prirodi i sastavu sličan otpadu iz kućanstava osim proizvodnog otpada iz poljoprivrede, šumarstva, a koji po svom sastavu sadrži biorazgradivi otpad, te papir. 

   b) Ugovor o javnoj usluzi prikupljanja miješanog komunalnog otpada i biorazgradivog otpada
      Ugovor o javnoj usluzi  zaključuje se na temelju podnesenog zahtjeva Korisnika usluge Davatelju usluge.

      Ugovor o javnoj usluzi zaključuje se na neodređeno vrijeme.

      Zaključenjem ugovora Korisnik javne usluge u svemu prihvaća Opće uvjete.

      Davatelj usluge dužan je na zahtjev korisnika, bez naknade uručiti mu Opće uvjete.

      Ugovor se smatra sklopljenim i u slučajevima kada Korisnik nije podnio zahtjev za zaključenje ugovora, ali je prihvatio javnu uslugu  na način da je sa nekretnine na kojoj je Korisnik usluge vlasnik ili korisnik putem spremnika davatelja  jedanput izvršena usluga.
      Obveza  korištenja javne usluge nastaje trenutkom stjecanja vlasništva odnosno prava korištenja građevine odnosno posebnog dijela građevine.
      Obveza  korištenja javne usluge odnosi se na  postojeće useljene nekretnine, koje se koriste, bez obzira  jesu li građevine izgrađene zakonito ili nezakonito, odnosno je li zgrada završena ili nezavršena sukladno posebnim  propisima  o gradnji i ozakonjenju  nezakonitih građevina.
      Korisnik javne usluge dužan je najkasnije u roku od 30 dana  usmeno na zapisnik ili u pisanoj formi obavijestiti o stjecanju vlasništva ili prava korištenja nekretnine, odnosno posebnog dijela nekretnine kao i svim promjenama koje se odnose na promjenu naziva pravne osobe, promjenu adrese na koju se šalju računi i drugim relevantnim promjenama  koje utječu na  međusobne odnose u davanju i korištenju usluge.

    Korisnik usluge dužan je Davatelju usluge uz pisanu obavijest iz prethodnog stavka priložiti i dokaz o vlasništvu građevine ili posebnog dijela građevine ( izvadak iz  zemljišnih  knjiga) ili drugu ispravu temeljem koje je stečeno pravo vlasništva  nekretnine odnosno ugovora kojim je stekao pravo korištenja.  

    Korisnik usluge obavezan je pravodobno obavijestiti  Davatelja usluge o svim  promjenama vlasništva odnosno korisnika građevine odnosno njenog posebnog dijela. Za slučaj da to ne učini dužan je podmiriti cijenu usluge sve dok to ne učini odnosno dok to ne učini novi  vlasnik odnosno korisnik.

    Korisnik usluge  obvezan je  pravodobno obavijestiti Davatelja usluge o svim promjenama  namjene prostora ili djelatnosti te proširenju i izmjeni djelatnosti ili drugih okolnosti koje  utječu na povećanje ili smanjenje usluge.

    Korisnik ne može otkazati ugovor, uključujući i slučaj utvrđen stavkom 5. ove Odluke,   osim u slučaju prestanka vlasništva odnosno prava korištenja.
    Kad vlasnik ili korisnik nekretnine odnosno posebnog  dijela nekretnine namjerava otkazati ugovor zbog prestanka vlasništva ili prava korištenja,  dužan je o tome najkasnije  15 dana po prestanku vlasništva odnosno prava korištenja izvijestiti Davatelja usluge pri čemu je dužan dostaviti  i odgovarajuće isprave  kojima dokazuje svoje navode. 

    Kada  vlasnik ili korisnik otkazuje ugovor zbog prestanka prava vlasništva ili korištenja nekretnine raskid ugovora nastupa  s posljednjim  danom  u mjesecu  u kojem je  podnijeta i službeno zaprimljena odgovarajuća obavijest odnosno zahtjev. 

c) Uvjeti davanja javne usluge prikupljanja miješanog komunalnog otpada i biorazgradivog komunalnog otpada

    Davatelj javne usluge osigurava izvršenje usluge odnosno prikuplja i odvozi miješani komunalni otpad i biorazgradivi komunalni otpad sukladno odredbama ove Odluke. 
    Davatelj usluge dužan je u najkraćem mogućem roku obavijestiti korisnike o promjenama učestalosti isporuke usluga objavom obavijesti na svojoj službenoj stranici: www.o-jankovci.hr, na oglasnim pločama i obavijestima po naseljima na uobičajen način.
     U slučajevima iz prethodnog stavka ovog članka Davatelj usluge dužan je po prestanku okolnosti koje su dovele do promjene učestalosti obavljanja usluga u najkraćem roku skupiti  i odvesti sav komunalni otpad koji nije odvezen.
     Davatelj usluge dužan je prilikom obavljanja usluga paziti da ne ošteti spremnike za otpad, ograde i pročelja zgrada, a nakon pražnjenja dužan je iste vratiti na mjesto te pokupiti sav rasuti otpad. 
     Davatelj usluge osigurava spremnike za otpad  sukladno odredbama ove Odluke.
     Korisnik je dužan od isporučitelja preuzeti odgovarajuće  standardizirane spremnike za otpad.

     Korisnik usluge je dužan spremnike za otpad održavati čistima i čuvati ih od oštećenja i otuđenja. 

     Nemarom oštećen spremnik  za otpad ili spremnik  koji je otuđen, Davatelj usluge odmah će zamijeniti uz naplatu pune cijene novog spremnika korisniku uz redovni račun sukladno Cjeniku pružatelja usluge.

      Individualni proizvođači otpada iz kućanstava dužni su spremnike otpada koje koriste smjestiti u svoje objekte ili u druge prostore u svom vlasništvu te su ih dužni sukladno rasporedu  odvoza izvesti na dostupno mjesto za odvoz. Iznimno, posude za odlaganje otpada  mogu biti smještene i na javnoj površini i na mjestima i na način koji Odlukom odredi  Davatelj usluge.  
      Vrstu i mjesto za smještaj  spremnika za otpad određuje Davatelj usluge  uz prethodnu suglasnost Općine Stari Jankovci za područje Općine.

     Korisnici  nisu ovlašteni  mijenjati mjesto nalaženja  spremnika za otpad  koji se nalazi na javnoj površini.

     Odvoz otpada Davatelj usluge  obavlja specijalnim  vozilima za tu namjenu,  a koja odgovaraju   sanitarno – tehničkim i  higijenskim uvjetima.

   d) Uvjeti korištenja  komunalne usluge

    Korisnici su dužni miješani i biorazgradivi komunalni otpad odlagati u zatvorene spremnike za otpad, odnosno Davatelj usluge može kada se ispune preduvjeti omogućiti i odlaganje  u  doplatnim  zatvorenim  vrećicama tako da se otpad ne rasipa.

Nezatvoreni spremnici za otpad podliježu odredbama Odluke  o komunalnom  redu Općine Stari Jankovci. 
     Zabranjeno je spremnike za otpad  istresati, prebirati po odloženom otpadu ili na bilo koji drugi način onečišćavati mjesto gdje je postavljen spremnik za otpad.
    Zabranjeno je glomazni otpad ili otpad druge vrste odlagati u spremnike za miješani komunalni otpad i biorazgradivi komunalni otpad.

     Korisnik  mora odlagati u spremnik namijenjen samo za tu vrstu otpada, samo miješani odnosno samo biorazgradivi komunalni otpad dok ostale vrste otpada odlaže u spremnike posebne namjene koji se nalaze u svakom naselju na Zelenim otocima.
     Radi zaštite Korisnika usluge i omogućavanja bolje kvalitete predmetne usluge, Davatelj  usluge može osigurati i  dodatnu mogućnost prijave posebnih potreba u davanju javne usluge koja se u tom slučaju dodatno obračunava.
   e) Način obračuna cijene i način izmjene cijene

    Korisnik plaća cijenu  usluge Davatelju usluge  na osnovi ispostavljenog računa.
    Uz račun Davatelj usluge  dostavlja korisniku i uplatnicu.

    U slučaju da Korisnik nije platio neki od prethodnih računa na uplatnici se nalazi i iznos  ukupnog dugovanja.

Računi se dostavljaju Korisniku na adresu  građevine ili posebnog dijela građevine ili na poseban zahtjev korisnika  na onu adresu koju on odredi. 

   Računi se dostavljaju jednom mjesečno svim korisnicima usluge.

   Korisnik je dužan platiti račun najkasnije  do roka dospijeća  utvrđenog na uplatnici.

   Davatelj usluge može obustaviti pružanje usluga ako Korisnik nije platio dva uzastopna računa te o istom obavijestiti Komunalnog redara Općine Stari Jankovci.
    Zbog neplaćanja dospjelih obveza Davatelj usluge ne može obustaviti pružanje usluga:
· objektima zdravstvene zaštite,

· ustanovama socijalne  zaštite za smještaj starijih osoba invalidnih i drugih  osoba  ometenih u  psihičkom ili fizičkom razvoju

· ustanovama za predškolski odgoj  školama i domovima učenika te

· stambenim zgradama gdje ne postoji  mogućnost za  isključenje pojedinih korisnika koji ne plaća uslugu.
VII. OBVEZE PROPISANE UREDBOM VLADE RH

Članak 14.
     Način gospodarenja komunalnim otpadom u vezi obveza propisanim člankom 28. i člankom 29. Zakona  o održivom  gospodarenju otpadom, granične količine miješanog komunalnog otpada za određena razdoblja i način obračuna poticajne  naknade za smanjenje  količine miješanog otpada utvrdit će se izmjenama i dopunama ove Odluke po donošenju 

pod zakonskog propisa odnosno Uredbe Vlade Republike Hrvatske.

VIII. NADZOR NAD PROVOĐENJEM OVE ODLUKE 
Članak 15.
Nadzor nad provedbom  ove Odluke provodi Komunalni redar  Općine Stari Jankovci. 
IX. OSTALE ODREDBE
Članak 16.
Općinsko vijeće Općine Stari Jankovci dužno je stupanjem na snagu ove Odluke iste istu bez odlaganja dostaviti nadležnom ministarstvu, trgovačkom društvu „ Eko Jankovci“ d.o.o i objavit  će se u „Službenom vjesniku “ Vukovarsko – srijemske županije  kao i na službenoj web stranici općine www.o-jankovci.hr
Članak 17.
Stupanjem na snagu ove Odluke prestaju vrijediti članak 5. Odluke o odvojenom prikupljanju otpadnog papira, metala, stakla, plastike i tekstila, te krupnog (glomaznog) otpada u Općini Stari Jankovci „Službeni vjesnik“ Vukovarsko – srijemske županije 23/14.
Članak 18.
Ova Odluka stupa na snagu danom stjecanja prava trgovačkog društva „Eko Jankovci“, d.o.o. za vršenje javne usluge prikupljanja miješanog i biorazgradivog komunalnog otpada.

KLASA: 026-02/15-19

URBROJ: 2188/10-01-15-
                                                 


PREDSJEDNIK OPĆINSKOG VIJEĆA
                                                                                                        Ivo Radić
Obrazloženje
PRAVNI TEMELJ ZA DONOŠENJE ODLUKE  
Zakonska osnova za donošenje Odluke o sadržana je u odredbi članka 30. o 31.  Zakona  o održivom  gospodarenju otpadom( „Narodne  novine „ broj  94/13) 
OCJENA STANJA I OSNOVNA PITANJA KOJA  SE TREBAJU UREDITI 

TE SVRHA KOJA SE  ŽELI POSTIĆI DCONOŠENJEM OVE ODLUKE

Utvrđivanjem načina pružanja javnih usluga prikupljanja miješanog  i biorazgradivog

komunalnog otpada te odvojenog prikupljanja  otpadnog papira, metala, stakla i plastike 
te krupnog (glomaznog) komunalnog otpada na području Općine Stari Jankovci
poboljšat će kvalitetu, povećat učinkovitost te uspostaviti sveobuhvatan sustav gospodarenja otpadom na lokalnom području, u sklopu županije i na nacionalnog nivoa RH.

OCJENA SREDSTAVA OTREBNIM  A PROVOĐENJE  OVE ODLUKE

Za provođenje ove Odluke u vrijeme donošenja ove Odluke nije potrebno osigurati dodatna sredstva  u općinskom proračunu.

OBRAZLOŽENJEODREDBE PRIJEDLOGA ODLUKE

Uz članak 1.
Ovim  člankom  propisuje se  što se ovom  Odlukom  uređuje uključujući i pojmove koji se koriste u ovoj  Odluci.

Uz članak 2.
Ovim  člankom  propisuje se što sve odluka sadrži.
Uz članak 3.

Ovim člankom se propisuje što Odluka podrazumijeva.
Uz članak 4.

Ovim  člankom  propisuje se tko će obavljati javnu uslugu prikupljanja  miješanog i biorazgradivog komunalnog otpada.
Uz članke 5. 
Ovim  člankom  propisuju se da je to usluga od općeg javnog interesa.  

Uz članke 6. 
Ovim  člankom  propisuju se dužnosti  Korisnika predmetne javne usluge.  

Uz članke 7. 
Ovim  člankom  propisuju se dužnost Davatelja usluge  da obračunava svoje usluge  na 

način utvrđen Cjenikom.  

Uz članke 8. 
Ovim  člankom  propisuje se da se do donošenja i stupanja na snagu Uredne Vlade RH primjenjuju odredbe Zaključkom o utvrđivanju kriterija  za obračun troškova gospodarenja komunalnim otpadom i o davanju prethodne suglasnosti na cijene skupljanja, odvoza i odlaganja komunalnog otpada KLASA: 026-04/09-20/03; URBROJ: 2188/10-02-09-05, od 28.12.2009.

Uz članak 9.
Ovim člankom  propisuje se standardne veličine i bitna svojstva  spremnika za prikupljanje otpada.
Uz članak 10. 
Ovim člankom  propisuje se najmanja učestalost odvoza otpada.
Uz članak 11. 
Ovim člankom  utvrđuju se obračunska razdoblja kroz kalendarsku godinu.
Uz članak 12. 
Ovim člankom  propisuje se područje pružanja komunalne usluge 
Uz članak 13. 
Ovim člankom  propisuje se opći uvjeti korištenja komunalne usluge na način da se utvrđuju:
a) Opći uvjeti,

b) Ugovor o javnoj usluzi prikupljanja miješanog komunalnog otpada i biorazgradivog  otpada,
c) uvjeti davanja javne usluge prikupljanja miješanog komunalnog otpada i biorazgradivog komunalnog otpada,
d)  uvjeti korištenja komunalne usluge i
e) način  obračuna cijene  i način  izmjene cijene  usluga.
Uz članak 14. 
Ovim člankom  propisuje se  da će način gospodarenja komunalnim otpadom u vezi obveza propisanim člankom 28. i člankom 29. Zakona  o održivom  gospodarenju otpadom, granične količine miješanog komunalnog otpada za određena razdoblja i način obračuna poticajne  naknade za smanjenje  količine miješanog otpada utvrditi naknadno izmjenama i dopunama ove Odluke po donošenju pod zakonskog propisa -Uredbe Vlade Republike Hrvatske.
Uz članak 15. 
Ovim člankom  propisuje se tko provodi nadzor.
Uz članak 16. 
Ovim člankom  propisuje se obveza dostavljanja  Odluke nadležnom ministarstvu, te trgovačkom društvu „Eko Jankovci“ d.o.o. i da će se objaviti  u „Službenom vjesniku“ Vukovarsko – srijemske županije kao i na službenoj web stranici općine www.o-jankovci.hr
Članak 17.
Ovim člankom se naglašava da se stupanjem na snagu ove Odluke stavlja van snage članak 5. Odluke o odvojenom prikupljanju otpadnog papira, metala, stakla, plastike i tekstila, te krupnog (glomaznog) otpada u Općini Stari Jankovci „Službeni vjesnik“ Vukovarsko – srijemske županije 23/14.
Uz članak 18.
Ovim člankom  propisuje se vrijeme stupanja na snagu Odluke.
